На основу члана 15. Закона о Управи за индиректно опорезивање (''Службени гласник БиХ'', број 89/05) и члана 61. став 2. Закона о управи (''Службени гласник БиХ'', бр. 32/02, 102/09 и 72/17), директор Управе за индиректно опорезивање доноси

**У П У Т С Т В О**

**О СТАВЉАЊУ ВАН СНАГЕ УПУТСТВА О ОДРЕЂИВАЊУ ЦАРИНСКИХ РЕФЕРАТА НА**

**ГРАНИЧНИМ ПРЕЛАЗИМА У КОЈИМА СЕ МОЖЕ ПРОВОДИТИ ЦАРИНСКИ ПОСТУПАК**

**СТАВЉАЊА РОБЕ У СЛОБОДАН ПРОМЕТ, ВРСТЕ РОБА И НАЧИН ПРОВОЂЕЊА ПОСТУПКА**

Члан 1.

Ставља се ван снаге Упутство о одређивању царинских реферата на граничним прелазима у којима се може проводити царински поступак стављања робе у слободан промет, врсте роба и начин провођења поступка (''Службени гласник БиХ'', бр. 104/06, 3/11 и 10/15).

Члан 2.

Ово упутство ступа на снагу осмог дана од дана објављивања у ''Службеном гласнику БиХ''.

Миљка Кутић, израдила приједлог Упутства\_\_\_\_\_\_\_\_\_\_\_\_\_

Име и презиме и параф шефа Одсјека за царинске поступке

Владимир Драгичевић\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме и параф помоћника директора за Сектор за царине

Овај примјерак Упутства је за Кабинет директора.

 **Д И Р Е К Т О Р**

Број: 01-02-2- \_\_\_\_\_\_\_\_\_\_\_\_\_ /25

Бања Лука, \_\_\_\_\_\_\_ 2025. године **Др Зоран Тегелтија**

**O б р а з л о ж е њ е**

**уз преднацрт Упутства о стављању ван снаге Упутства о одређивању царинских**

**реферата на граничним прелазима у којима се може проводити царински поступак**

**стављања робе у слободан промет, врсте роба и начин провођења поступка**

**Правни основ и разлози за доношење**

Правни основ и надлежност Управе за индиректно опорезивање за доношење Упутства о стављању ван снаге Упутства о одређивању царинских реферата на граничним прелазима у којима се може проводити царински поступак стављања робе у слободан промет, врсте роба и начин провођења поступка произилази из члана 15. Закона о Управи за индиректно опорезивање ("Службени гласник БиХ", број 89/05) и члана 61. став 2. Закона о управи ("Службени гласник БиХ", бр. 32/02, 102/09 и 72/17).

Управа за индиректно опорезивање донијела је Упутство о одређивању царинских реферата на граничним прелазима у којима се може проводити царински поступак стављања робе у слободан промет, врсте роба и начин провођења поступка ("Службени гласник БиХ", бр. 104/06, 3/11 и 10/15); у даљем тексту: Упутство), којим Упутством су одређени царински реферати на граничним прелазима у Босни и Херцеговини у којима се може проводити царински поступак стављања робе у слободан промет, врсте роба које могу бити стављене у царински поступак и друга питања у вези тог поступка. Чланом 2. наведеног Упутства прописано је да ће наведени царински поступак спроводити царински реферат на граничним прелазима у Босни и Херцеговини и то: Павловића Мост, Горица, Каменско и Бијача. Упутство је раније донијето у вријеме када нису били успостављени поједностављени царински поступци, па ни поједностављени царински поступак по фактури.

Обзиром да су већ дуже вријеме у примјени поједностављени царински поступци: кућно увозно и кућно извозно царињење у складу са царинским прописима, као и поједностављени поступак по фактури који се може користити и за увоз и извоз одређених роба (међу којима су и велики дио роба на које се примјењивало Упутство), те узимајући у обзир чињеницу да царински органи на граничним прелазима нису ни организовани за спровођење увозних и извозних поступака који су у надлежности унутрашњих царинских испостава, јер исти и не спадају у дјелокруг њиховог редовног рада, то са аспекта наведених и других разлога више није оправдано даље одржавање на снази Упутства.

Из изнијетог, припремљен је преднацрт Упутства о стављању ван снаге Упутства о одређивању царинских реферата на граничним прелазима у којима се може проводити царински поступак стављања робе у слободан промет, врсте роба и начин провођења поступка.

**Финансијска средства за спровођење** Упутства о стављању ван снаге Упутства о одређивању царинских реферата на граничним прелазима у којима се може проводити царински поступак стављања робе у слободан промет, врсте роба и начин провођења поступка

За спровођење овог упутства нису потребна додатна финансијска средства.

Бања Лука, 02.10.2025. године УПРАВА ЗА ИНДИРЕКТНО ОПОРЕЗИВАЊЕ